**NOTĂ INFORMATIVĂ**

la proiectul de hotărâre *Cu privire la modul de recuperare la bugetul de stat a cheltuielilor pentru studii/instruiri suportate de entitățile publice din domeniul milităriei, securității, ordinii publice și administrației penitenciare*

|  |
| --- |
| Denumirea autorului şi, după caz, a participanţilor la elaborarea proiectului |
| Proiectul de hotărâre *Cu privire la modul de recuperare la bugetul de stat a cheltuielilor pentru studii/instruiri suportate de entitățile publice din domeniul milităriei, securității, ordinii publice și administrației penitenciare* (în continuare - *Proiectul de hotărâre*) a fost elaborat de către Ministerul Apărării în comun cu Ministerul Afacerilor Interne, Serviciul de Informații și Securitate, precum și Administrația Națională a Penitenciarelor. |
| Condiţiile ce au impus elaborarea proiectului de act normativ şi finalităţile urmărite |
| Ministerul Apărării a inițiat elaborarea proiectului de hotărâreconform deciziei adoptate în cadrul ședinței de lucru a membrilor Guvernului din 23 iunie 2023 *(Proces-verbal nr.24)* în scopul executării prevederilor Legii nr.365/2022 pentru modificarea unor acte normative, publicată în Monitorul Oficial al Republicii Moldova, 2023, nr. 45-48, art. 83.Finalitățile urmărite:- aducerea actelor normative guvernamentale în concordanţă cu prevederile Legii nr.365/2022 pentru modificarea unor acte normative;- stabilirea unui **mecanism unic** referitor la modalitatea de restituire/recuperare la bugetul de stat a cheltuielilor de studii/instruiri pentru entitățile publice din domeniul milităriei, securității, ordinii publice și administrației penitenciare;- perfecţionarea reglementărilor juridice a relaţiilor apărute între autorități şi militarii prin contract/funcționarii publici cu statut special prin aprobarea *modului de recuperare la bugetul de stat a cheltuielilor pentru studii/instruiri suportate de entitățile publice din domeniul milităriei, securității, ordinii publice și administrației penitenciare*;- asigurarea echității și proporționalității perioadei de îndeplinire a serviciului militar/special după finalizarea studiilor/instruirilor de către militari/funcționarii publici cu statut special, beneficiari de studii/instruiri cu finanţare de la bugetul de stat, dacă normele speciale nu prevăd altfel. |
| Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene |
| *Proiectul de hotărâre*, nu rezultă din angajamentele asumate de Republica Moldova în baza acordurilor bilaterale cu Uniunea Europeană, nu are drept scop armonizarea legislaţiei naţionale cu legislaţia Uniunii Europene şi nu contravine legislaţiei acesteia. |
| Principalele prevederi ale proiectului şi evidenţierea elementelor noi |
| Prin *proiectul de hotărâre* se propune:* stabilirea proporționalității activității în serviciul militar/special, între 1 şi 5 ani, în cazul înmatriculării, detașării sau delegării la studii și cursuri de formare profesională iniţială, precum și alte forme de perfecționare profesională durata cărora depăşeşte 60 de zile, organizate în ţară sau în străinătate, cu unele derogări, cu referire la Administrația Națională a Penitenciarelor, pentru care perioadele sunt stabilite în art.42 din Legea nr. 300/2017 cu privire la sistemul administraţiei penitenciare;
* detalierea componentelor cheltuielilor pentru studii/instruire, cuprinse, în mod general, în Legea nr.365/2022 pentru modificarea unor acte normative;
* stabilirea dreptului și a obligațiunii elaborării de către autoritățile vizate, a reglementărilor interne de recuperare la bugetul de stat a cheltuielilor de studii/instruiri suportate.
 |
| Fundamentarea economico-financiară |
| Implementarea proiectului, nu necesită cheltuieli suplimentare din contul bugetului de stat şi nici reducerea veniturilor bugetare. |
| Modul de încorporare a actului în cadrul normativ în vigoare |
| Proiectul se integrează în sistemul actelor normative şi este corelat cu prevederile actelor legislative, modificările şi completările propuse nu afectează concepţia generală. |
| Avizarea și consultarea publică a proiectului |
| În temeiul prevederilor art. 32 alin. (1) din Legea nr.100/2017 cu privire la actele normative, proiectul de hotărâre urmează a fi avizat de către Ministerul Afacerilor Interne, Ministerul Justiției și Serviciul de Informații și Securitate.Concomitent, în scopul respectării prevederilor Legii nr.239/2008 privind transparența în procesul decizional și Regulamentului cu privire la procedurile de consultare publică cu societatea civilă în procesul decizional, aprobat prin Hotărârea Guvernului nr. 967/2016, proiectul de hotărâre urmează a fi plasat pe pagina web oficială a Ministerului Apărării ([*https://www.army.md*](https://www.army.md)), la compartimentul „*Transparența Decizională*”, rubrica „*Anunţurile privind organizarea consultării publice*”, precum și pe platforma guvernamentală [*https://particip.gov.md*](https://particip.gov.md). |
| Constatările expertizei anticorupţie |
| După avizare proiectul de hotărâre definitivat urmează a fi supus expertizei anticorupție, efectuată de către Centrul Național Anticorupție. |
| Constatările expertizei juridice |
| Proiectul de hotărâre urmează a fi supus expertizei juridice, efectuată de către Ministerul Justiției. |

**Secretar general Igor CUTIE**